stanford-oval/wikipedia huggingface dataset:
מסאו יושידה (מהנדס גרעין)
הערות שוליים

↑  "In Nuclear Crisis, Crippling Mistrust". 12 ביוני 2011. {{cite web}}:  (עזרה)
1 2  "Physicist Michio Kaku: We came close to losing northern Japan". CNN. 1 ביוני 2011. {{cite web}}:  (עזרה)
↑  "Seismic Damage Information(the 19th Release)" (PDF). Nuclear and Industrial Safety Agency. 13 במרץ 2011. אורכב מ-המקור (PDF) ב-28 בינואר 2013. נבדק ב-12 באפריל 2011. {{cite web}}:  (עזרה)
↑  "Ex-chief of Japan nuclear plant has cancer". Google News. Agence France-Presse. 9 בדצמבר 2011. נבדק ב-9 בדצמבר 2011. {{cite news}}:  (עזרה)
↑  Tabuchi, Hiroko (9 באוגוסט 2012). "Videos Shed Light on Chaos at Fukushima as a Nuclear Crisis Unfolded". New York Times. נבדק ב-12 באוגוסט 2012. {{cite news}}:  (עזרה)
↑  According to the recent book 「死の淵を見た男」(門田隆将、PHP研究所, Dec. 4th, 2012　ISBN 978-4-569-80835-2)
↑  "Masao Yoshida, Nuclear Engineer and Chief at Fukushima Plant, Dies at 58". נבדק ב-10 ביולי 2013. {{cite web}}:  (עזרה)
| --- | --- |
בקרת זהויות :  GND: 1047021811  ISNI: 0000 0004 1754 7694  LCCN: no2013115690  NDL: 001125344  SUDOC: 194118878  VIAF: 295047743   WorldCat (עם VIAF): 295047743
משלחת מס' 59 לתחנת החלל הבין-לאומית

חברי המשלחת
תג המשלחת
תחנת החלל בזמן פעילות המשלחת
משלחת מס' 59 (באנגלית: Expedition 59) הייתה משלחת לתחנת החלל הבין-לאומית שפעלה מ-15 במרץ 2019 ועד ל-24 ביוני 2019. מפקד המשלחת היה אולג קונוננקו מרוסיה. המשלחת פעלה במשך 102 ימים.
במהלך פעילות המשלחת מתכונת תחנת החלל לא השתנתה ונותרה כפי שהייתה אחרי הוספת מודול BEAM באפריל 2016 במהלך פעילות משלחת מס' 47.
בעקבות תקלה בשיגור חללית סויוז MS-10 היה צורך לבצע שינויים במתכונת פעילות משלחות לתחנת החלל.
הרכב המשלחת

| שם | תפקיד | חללית הגעה | 15> 03.2019–24.06.2019 | חללית חזרה | הערות |
| --- | --- | --- | --- | --- | --- |
| רוסיה אולג קונוננקו | מפקד המשלחת | סויוז MS-11 |  | סויוז MS-11 | חבר משלחת מס' 57, 58 ו-59. מפקד טיסה "סויוז MS-11" |
| קנדה דוויד סן-ז'אק | מהנדס טיסה | סויוז MS-11 |  | סויוז MS-11 | חבר משלחת מס' 57, 58 ו-59 |
| ארצות הברית אן מקליין | מהנדס טיסה | סויוז MS-11 |  | סויוז MS-11 | חבר משלחת מס' 57, 58 ו-59 |
| רוסיה אלכסיי אובצ'ינין | מהנדס טיסה | סויוז MS-12 |  | סויוז MS-12 | חבר משלחת מס' 59 ו-60. מפקד טיסה "סויוז MS-12" |
| ארצות הברית ניק הייג | מהנדס טיסה | סויוז MS-12 |  | סויוז MS-12 | חבר משלחת מס' 59 ו-60. |
| ארצות הברית כריסטינה קוק | מהנדסת טיסה | סויוז MS-12 |  | סויוז MS-13 | חבר משלחת מס' 59 ו-60. |
פעילות המשלחת

פעילות המשלחת החלה ב-15 במרץ 2019 עם הגעת חללית סויוז MS-12 בה היה חלק של משלחת מס' 59. הרכב המשלחת היה 6 אנשים במשך כל תקופת פעילותה.
במשך פעילות המשלחת לתחנת החלל הייתה מחוברת חללית מטען פרוגרס MS-10 שהגיע ב-18 בנובמבר עם כ-2,450 ק"ג אספקה. היא התחברה למודול "זבזדה". החללית התנתקה מתחנת החלל ביוני 2019.
ב-22 במרץ מקליין והייג ביצעו פעילות חוץ-רכבית שנמשכה כ-6.5 שעות. במסגרת פעילות בוצעו עבודות תחזוקה.
ב-29 במרץ קוק והייג ביצעו פעילות חוץ-רכבית שנמשכה כ-7 שעות. במסגרת פעילות בוצעו עבודות תחזוקה.
ב-4 באפריל לתחנת החלל הגיעה חללית מטען פרוגרס MS-11 עם כ-2,500 ק"ג מצרכים וציוד. החללית התחברה למודול "פירס". היא התנתקה מתחנת החלל ביולי.
ב-7 באפריל סן ז'אק ומקליין ביצעו פעילות חוץ-רכבית שנמשכה כ-6.5 שעות. במסגרת פעילות בוצעו עבודות תחזוקה.
ב-19 באפריל לתחנת החלל הגיעה חללית מטען Cygnus CRS NG-11. היא נלכדה על ידי זרוע רובטוי קנדארם2 חוברה למודול "יוניטי". עם החללית הגיעו 3,436 ק"ג אספקה. על החללית הותקנו 26 לוויינים. לוויין SASSI2 שוחרר עוד בזמן פעילות שלב שני של המשגר. באותה צורה שוחררו לווייני ThinSat 1 (12 יחידות). יתר הלוויינים שוחררו למסלול בהדרגה על ידי המשלחת, משלחת מס' 60 לתחנת החלל הבין-לאומית ומחללית מטען אחרי ניתוקה מתחנת החלל באוגוסט/ספטמבר.
ב-6 במאי לתחנת החלל הגיעה חללית מטען דרגון C113 במסגרת משימה "SpaceX CRS-17". היא נלכדה על ידי זרוע רובוטי קנדארם2 חוברה למודול "הרמוני". עם החללית הגיעו 2,482 ק"ג אספקה. עם החללית הגיע לוויין RED EYE 1 ששוחרר למסלול בסוף יוני על ידי משלחת מס' 60 לתחנת החלל הבין-לאומית. חללית מטען נותקה מתחנת החלל ב-3 ביוני.
ב-29 במאי קונוננקו ואובצ'ינין ביצעו פעילות חוץ-רכבית שנמשכה כ-6 שעות. במסגרת פעילות בוצעו עבודות תחזוקה.
ב-3 ביוני נותקה מתחנת החלל חללית מטען דרגון C113. היא נחתה בקרבת חופי קליפורניה עם 1,900 ק"ג מטען ששוחרר מתחנת החלל. זו הייתה הטיסה האחרונה של חללית מטען זו.
ב-4 ביוני מתחנת החלל התנתקה חללית מטען פרוגרס MS-10 שהגיע בנובמבר 2018 עם כ-2,500 ק"ג מטען וחוברה למודול "זבזדה".
ב-17 ביוני שוחררו למסלול לווייני סדרה Birds-3‏ (Raavana-1, NepaliSat-1 ו-Uguisu) ולוויין SpooQy 1.
חברי המשלחת ביצעו מספר רב של ניסויים במהלך שהות בתחנת החלל.
ב-24 ביוני חללית "סויוז MS-11" עם צוותה התנתקה מתחנת החלל וחזרה לכדור הארץ.
משלחת מס' 59 סיימה את פעילותה ואחריות על תחנת החלל הבין-לאומית עברה למשלחת מס' 60 לתחנת החלל הבין-לאומית.
הערות שוליים

↑  לוויין SASSI2
↑  נתוני לווייני ThinSat 1
↑  לווייני BIRDS 3
↑  לוויין SpooQy 1
משלחת מס' 5 לתחנת החלל מיר

חברי המשלחת
אלכסנדר ויקטורנקו
אלכסנדר סרברוב
תיאור תחנת החלל מיר לאחר עגינה של מודול "קוואנט 2"
משלחת מס' 5 (ברוסית: основная экспедиция ‏я‏-5) הייתה משלחת לתחנת החלל מיר שפעלה מ-7 בספטמבר 1989 ועד ל-19 בפברואר 1990. זו הייתה המשלחת החמישית לתחנת החלל מיר. מפקד המשלחת היה אלכסנדר ויקטורנקו. פעילות המשלחת נמשכה 166 ימים.
הרכב המשלחת

| שם | תפקיד | חללית הגעה | 5> 09.1989–19.02.1990 | חללית חזרה | הערות |
| --- | --- | --- | --- | --- | --- |
| ברית המועצות אלכסנדר ויקטורנקו | מפקד המשלחת | סויוז TM-8 |  | סויוז TM-8 | חבר משלחת מס' 5  מפקד חלליית "סויוז TM-8" |
| ברית המועצות אלכסנדר סרברוב | מהנדס טיסה | סויוז TM-8 |  | סויוז TM-8 | חבר משלחת מס' 5 |
רקע

בתחילת פעילות המשלחת תחנת החלל כללה את המודול הבסיסי ומודול "קוואנט 1". נפח מחיה היה מ-130 מ"ק והספק מיוצר על ידי פאנלים סולארים היה 11.4 קו"ט.
לאחר הוספת מודול "קוואנט 2" נפח מחיה גדל ל-192 מ"ק הספק המיוצר בתחנת החלל גדל ל-17 קו"ט.
פעילות המשלחת

חללית עם חברי המשלחת שוגרה ב-5 בספטמבר וב-7 בספטמבר היא התחברה לתחנת החלל מיר. מערכות אוטומטיות של העגינה כשלו ולכן בשלבים האחרונים בוצע מעבר למשטר ידני. הצוות עבר לתחנת החלל שהייתה לא מאוישת והחל בחידוש פעילות מערכות תומכות חיים.
ב-25 באוגוסט (לפני הגעת המשלחת) לתחנת החלל הגיע חללית פרוגרס M-1 ועגנה בתא עגינה קדמי של המודול בסיסי. זה היה דגם חדש של חללית מטען עם יכולת מוגדלת של העבתר מטען. בחללית הגיע מטען של כ-2,682 ק"ג. בין הפעולות הראשונות של המשלחת היה העברת מטען לתחנת החלל.
ב-19 בספטמבר צוות השלים פעולות הכנה לקליטת מודול "קוואנט 2" החדש.
ב-10 באוקטובר דווח על בעיות משחב במערכות של המודול החדש ושיגורו נדחה לנובמבר. תוכנית פעולה של המשלחת עודכנה בהתאם.
ב-26 בנובמבר מודול "קוואנט 2" שוגר לכיוון תחנת החלל. לאחר השיגור התברר שפאנל סולארי לא נפתח כמתוכנן. בהתערבות צוות קרקע בעיה זו נפטרה.
ב-1 בדצמבר חללית מטען פרוגרס M-1 נותקה מתחנת החלל ובהמשך נשרפה בכניסה לאטמוספירה.
ב-2 בדצמבר מודול התקרב לתחנת החלל. כאשר המרחק היה כ-20 מ' מערכות עגינה אוטומטית כשלו והיה צורך לבצע שלב אחרון באופן ידני. העגינה הסתיימה בהצלחה ומודול חדש חובר לתא עגינה קדמי של מודול בסיסי של תחנת החלל.
מודול "קוואנט 2" הגדיל באופן משמעותי נפח תחנת החלל. על המודול היה הותקן פאנל סולארי בשטח של 56 מ"ר שהוסיף להספק המיוצר בתחנת החלל כ-6 קו"ט. בתוך המודול הותקנו מספר מכשירים מדעיים. צוות התחיל בשילוב המודול במערכות תחנת החלל.
ב-12 בדצמבר בוצע שינוי מיקום עגינה ממודול "קוואנט 1" למודול הבסיסי של תחנת החלל.
ב-22 בדצמבר לתחנת החלל הגיע חללית פרוגרס M-2 ועגנה בתא עגינה אחורי של מודול "קוואנט 1". בחללית הגיע מטען של 2,726 ק"ג צוות התחיל בפינוי מטען לתחנת החלל.
ב-8 בינואר 1990 ויקטורנקו וסרברוב ביצעו פעילות חוץ רכבית שנמשכה כ-3 שעות. במהלך פעילות זו הותקנו רגשים חדשים בחלק החיצוני של מודול "קוואנט 1". רגשים אלו היו חלק של מערכת מחשוב חדשה שהגיע במודול "קוואנט 2".
ב-12 בינואר ויקטורנקו וסרברוב ביצעו פעילות חוץ רכבית שנמשכה כ-3 שעות. במהלך פעילות זו פורקו ציודים לניסוי שנוהל על ידי צרפת. ציוד זה הותקן על ידי ז'אן-לו קרטיין כאשר הוא פעל בתחנת החלל. כמו כן בוצעו הכנות לקליטת מודול "קריסטל" בהמשך.
ב-26 בינואר ויקטורנקו וסרברוב ביצעו פעילות חוץ רכבית שנמשכה כ-3 שעות. במהלך פעילות לראשונה נוצלו חליפות חלל מדגם משופר. בוצע שינוי מיקום אנטנה.
ב-1 בפברואר ויקטורנקו וסרברוב ביצעו פעילות חוץ רכבית שנמשכה כ-5 שעות. במהלך פעילות לראשונה בוצע ניסוי של מערכת לתנועה בחלל. סרברוב התרחק מספר פעמים מתחנת החלל למרחק עד 5 מטר.
ב-5 בפברואר ויקטורנקו וסרברוב ביצעו פעילות חוץ רכבית שנמשכה כ-5 שעות. במהלך פעילות נמשך ניסוי של מערכת לתנועה בחלל. סרברוב התרחק מספר פעמים מתחנת החלל למרחק עד 45 מטר. למרות שדווח על סיום מוצלח של המערכת, מעשית היא לא נוצלה לשום פעולה בהמשך.
ב-9 בפברואר חללית מטען פרוגרס M-2 נותקה מתחנת החלל ובהמשך נשרפה בכניסה לאטמוספירה.
ב-13 בפברואר הגיע חללית סויוז TM-9 עם משלחת מס' 6 לתחנת החלל מיר בפיקוד אנטולי סולוביוב. החל הליך העברת אחריות על תחנת החלל לצוות החדש.
ב-19 בפברואר משלחת מס' 5 עזבה את תחנת החלל בחללית "סויוז TM-8". במהלך שהות בחלל שנמשכה כ-6 חודשים הם ביצוע מספר רב של ניסויים.
הערות שוליים

↑  פרוגרס M-1
↑  חללית מטען פרוגרס M-1
↑  פרוגרס M-2
↑  חללית מטען פרוגרס M-2
מריאנו ריברה

| --- | --- |

 לידה:  29 בנובמבר 1969 (בן 54) פנמה סיטי, פנמה 
 עמדה:  מגיש סוגר, מגיש מחליף 
 מספר:  42
 מכללה:  איונה
 דראפט:  סיבוב 29, בחירה מספר 872, 2014 ניו יורק יאנקיז סיבוב רביעי, בחירה מספר 134, 2015 וושינגטון נשיונאלס
 היכל התהילה:  נבחר בשנת 2019
 קבוצות כשחקן
 1995–2013:  ניו יורק יאנקיז
 הישגים כשחקן
 13 השתתפויות במשחק האולסטאר (1997, 1999–2002, 2004–2006, 2008–2011, 2013) 5 זכיות בוורלד סיריס (1996, 1998–2000, 2009) זכייה בתואר ה-MVP של הוורלד סיריס (1999)
 
מריאנו ריברה (בספרדית: Mariano Rivera, נולד ב-29 בנובמבר 1969) הוא שחקן בייסבול יליד-פנמה לשעבר ששיחק בקבוצת הניו יורק יאנקיז מליגת ה-MLB בתפקיד מגיש סוגר .
ריברה שיחק כמגיש מחליף (שלא פותח משחקים ולכן שיחק בתדירות גבוהה יותר מאשר מגישים פותחים) כמעט לאורך כל הקריירה שלו, ובתפקיד הסוגר משנת 1997. ריברה נבחר למשחק האולסטאר 12 פעמים והיה שותף לזכיית הוורלד סיריס עם היאנקיז חמש פעמים. הוא בעל מספר השמירות הגבוה בהיסטוריה של הליגה עם 652 (נכון לינואר 2022), ובמשחקים שסיים עם 924. זכה חמש פעמים בפרס המגיש המחליף של השנה, ב-MVP של אליפות המייג'ור ליג בייסבול בשנת 1999, וכן ב-MVP של אליפות האמריקן ליג בשנת 2003. הוא היה השחקן היחיד ב-MLB אחרי 1997 אשר לבש חולצה עם המספר 42, משום שלבש את המספר לפני 1997, שנה בה הליגה הוציאה את המספר משימוש כאות כבוד לג'קי רובינסון.
ריברה חתם במועדון היאנקיז בשנת 1990 ושיחק לראשונה במייג'ור ליג ב-23 במאי 1995. במקור היה ריברה מגיש מתחיל, אך התקשה בתפקיד והפך למגיש מחליף. לאחר עונה מרשימה ב-1996 כמגיש המכין (שמכין את השמירה למגיש הסוגר) הפך לסוגר של היאנקיז ב-1997. בשנים הבאות בנה עצמו כאחד המחליפים הטובים בליגה, מוביל אותה בשמירות ב-1999, 2001 ו-2004. הופעתיו של ריברה באינינגים האחרונים עזרו מאוד להצלחת היאנקיז בסוף שנות ה-90 ובשנות ה-2000, במיוחד בפלייאוף בו קבע מספר שיאים, כולל שיא של 0.70 נקודות בממוצע למשחק והכי הרבה שמירות (42). לריברה סוג זריקה (pitch) מסוים, אשר הישברותה ומהירותה בין 90 ל-95 מיל לשעה הפכו אותה לאחר הזריקות הטובות בהיסטוריה.
ריברה נחשב אחד מהמחליפים הבולטים ביותר בהיסטוריית הליגה. הגשתו העקבית והארוכה גרמה לכך ששמר לפחות 25 משחקים ב-15 עונות רצופות והראה ממוצע נקודות של פחות מ-2.00 למשך 11 עונות, שניהם שיאים. ממוצע הנקודות של הקריירה ב-2.21 (ERA) וממוצע החבטות והגישות החופשיות לאינינג של 1.00 (WHIP) שניהם הנקודות הנמוכות ביותר בתקופת הכדור-בסיס החי (1920 והלאה). דרכו לשמירת מורלו וכוחו היא אחת מהדברים הגדולים שהפכו את ריברה לאחד השחקנים הידועים בהיסטוריה ולשוני מהסוגרים האחרים. חוץ מבייסבול, לריברה עמותה משלו העוזרת לקהילה הנוצרית.
ב-2019 נבחר לחבר היכל התהילה של הבייסבול, היחיד (נכון ל־2020) שנבחר עם 100% מקולות המצביעים.
שנותיו הראשונות

ריברה נולד בפנמה סיטי, פנמה למריאנו האב ולדליה ריברה. אביו עבד בספינת דיג. לריברה אחות גדולה, דליה, וכן שני אחים צעירים ממנו - אלוורו וגירלדו. הוא גדל בכפר דיג בפוארטו קאימיטו-מקום אותו תיאר כ "עני"-לעיתים קרובות משחק כדורגל עם חבריו. כאשר שיחקו כדור-בסיס, הם לקחו קרטוני חלב ישנים והפכו אותם לכפפות וענפי עצים כמחבטים, ובשביל כדור השתמשו ברשתות דיג ישנות. ריברה השתמש בציוד המקורי שלו עד אשר אביו קנה לו את כפפת העור הראשונה שלו, בגיל 12.
ריברה חשב על כדור-בסיס כתחביב ולא חשב לשחק באופן מקצועי. להפך, חלומותיו היו להפוך לשחקן כדורגל מקצועי. אך סדרה של פציעות עקב בעודו שיחק בשביל בית הספר של פדרו פבלו סאנצ'ז גנזו את חלומותיו. לאחר שסיים את התיכון בגיל 16, תפס שרימפ וסרדינים בספינה עליה פיקד אביו. העבודה הייתה "הרבה יותר מדי קשה" בשביל ריברה, שהיה מעוניין יותר להפוך לטכנאי. בגיל 19 היה עליו לנטוש סירה מתהפכת במשקל 110 טון, אירוע זה שכנע אותו לוותר על דיג כקריירה.
בשנת 1988 החל לשחק כעוצר ביניים בשביל קבוצת חובבים בשם "מערב פנמה". הרב רייבורן, מנהל האופרציות באמריקה הלטינית בשביל הניו יורק יאנקיז ראה אתלטיסיזם בריברה אך לא רצה אותו כעוצר ביניים במייג'ור ליג. כעבור שנה, המגיש של מערב פנמה הגיש באופן רע מאוד שריברה התנדב לקחת את מקומו. הוא התמחה בתפקיד, גורם לעמיתיו לתקשר עם סקאוט היאנקיז צ'יקו הרון. לאחר שבועיים הוזמן ריברה למחנה אימונים של היאנקיז בפנמה סיטי, בו ביקר רייבורן. רייבורן הופתע לראות את ריברה מגיש, שכן לא נחשב למקצוען כעוצר ביניים בעיני הסקאוטים, אך ריברה שזרק רק זריקה אחת בין 85–87 מייל לשעה (137–140 קמ"ש) הפתיע את רייבורן בצורת הזריקה חסרת העבודה והעייפות שלו. רואה את ריברה ככישרון נדיר, חתם רייבורן את ריברה כשחקן חופשי חובב עם בונוס של 3,000 דולר (5,337 כיום) ב-17 בפברואר 1990.
קריירה מקצועית > מיינור ליג כדור-בסיס - 1990-1995

לאחר שחתם את חוזהו עם היאנקיז, ריברה- שלא ידע מילה בודדת באנגלית- עזב את ביתו. ריברה טס לארצות הברית להתחיל להגיש ברמת "טירון", הרמה הנמוכה ביותר עבור היאנקיז של חוף המפרץ בליגת חוף המפרץ (GCL). בנקודה זו בקריירה שלו, הוא נחשב לשחקן בעל סיכוי גבוה מאוד לעלות למייג'ור ליג בזמן קצר. בעונתו עם חוף המפרץ הגיש לרוב כמחליף ב-52 אינינגים וויתר רק על נקודה אחת, בעודו מראה ממוצע נקודות של 0.17. הוא הרשה רק 24 רצי בסיסים (0.46 רצים לאינינג). NO HIT GAME (משחק מושלם בו בוצעו טעויות או גישות חופשיות אך לא נרשמו בו חבטות מוצלחות) אותו החזיק למשך שבעה אינינגים במשחק האחרון של העונה "שם אותו על המפה של המועדון" לפי דברי המנג'ר גלן שרלוק. בעונת 1991 עבר לקבוצת גרינסבורו הורנטס של רמת A בליגה הדרום אטלנטית של המיינור ליג, בה התחיל 15 מתוך 29 המשחקים בהם לקח חלק. אף על פי שלריברה נרשמו 4 ניצחונות לתשעה הפסדים, היה לו ממוצע של 2.75 נקודות למשחק ב-114.2 אינינגים, בהם פסל 123 בעזרת סטרייקאאוט והוליך 36. המנג'ר של היאנקיז באק שואווולטר הגיב כי השוואת הסטרייקאאוטים להולכות היא "מרשימה בכל רמה" ו-"אני חושב שנראה אותו כאן ביאנקי סטדיום". ב-1992 עלה ריברה לקבוצת פורט לאודרדל יאנקיז ברמת A-מתקדם בליגת מדינת פלורידה (FSL). הוא התחיל 10 משחקים בקבוצה, עם רקורד של 5 ניצחונות ו-3 הפסדים (5-3) וממוצע נקודות של 2.28. הוא ניסה לשפר את זריקת ה-slider שלו על ידי גלגול מפרק כף היד, ולבסוף פצע את מרפקו באופן קשה. הניתוח נערך באפריל והביא לסיום עונת 1992 בשביל ריברה. יחד עם ההחלמה, דראפט ההרחבה של 1992 לקבוצות הפלורידה מארלינס והקולורדו רוקיס לקח חלק. ריברה נותר ללא הגנה מהיאנקיז, אך לבסוף לא נבחר. ב-1993 הורד חזרה לטירון ולרמת A, בהן התחיל 12 משחקים, ובהמשך עלה לקבוצת ה-A-מתקדם החדשה, טמפה יאנקיז. בתחילת 1994 עלה לקבוצת ה-AA אלבני-קולוני יאנקיז בליגה המזרחית, ובהמשך ל-AAA קולומבוס קליפרס של האינטרנשיונל ליג. הוא רשם רקורד של 2–10 ב-22 התחלות, אך רשם ממוצע נקודות של 5.81 בשש מהן. את עונת 1995 החל עם קולומבוס במקום התשיעי בסיכויים להגיע למייג'ור ליג באותה השנה. באותה הנקודה, התבסס על ה-fastball כזריקה המרכזית, ועל ה-slider וה-changeup
קריירה מקצועית > מייג'ור ליג כדור-בסיס - 1995-היום > 1995-1997

לאחר שהחל את העונה עם קולומבוס, ביצע את ההתחלה הראשונה שלו במייג'ור ליג ב-23 במאי נגד הקליפורניה איינג'לס בעודו מחליף את ג'ימי קי הפצוע. ריברה הרשה 5 נקודות מורווחות ב-3.1 אינינגים בהפסד של 0–10. הצלחתו לא הייתה מושלמת, ועקב כך קפץ בתכיפות בין המייג'ור ליג ל-AAA קולומבוס. כטירון שרק חזר מניתוח רציני בידו, מקומו ביאנקיז לא היה שמור, ואף כמעט נמכר לדטרויט טייגרס, אך המנג'ר הכללי סירב להצעה כאשר גילה שריברה זורק 95–96 (153-154 קמ"ש) מייל לשעה באחת מהתחלותיו, 6 (9.7 קמ"ש)מייל לשעה מהר יותר מהממוצע הקודם שלו. הוא נתן את האחריות להתקדמות המדהימה לאלוהים. ב-4 ביולי הוא הגיש משחק מלא בו הרשה רק 2 חבטות מוצלחות וקיבל 11 סטרייקאאוטים. את עונתו הראשונה סיים עם רקורד של 3–5 עם ממוצע נקודות של 5.51 ב-10 התחלות ו-9 הופעות החלפה. התקדמותו והצלחתו להגיש 5.1 אינינגים ללא נקודות בהחלפה בחצי גמר האמריקן ליג הובילו להחלטה להשאירו על הספסל כמגיש מחליף לכל הזמן.
ב-1996 הפך למגיש המכין בשביל ג'ון ווטלנד. כמעט תמיד הגיש באינינגים השביעי והשמיני בעודו מכין את השמירה לווטלנד. היעילות של הצוות העניקה ליאנקיז יחס של 3–70 לאחר שהובילו אחרי האינינג השישי. ב-12 משחקים ו-26 אינינגים בין 19 באפריל ל-21 במאי הגיש ריברה משחק חסר נקודות, כולל 15 אינינגים ברציפות ללא חבטות. את העונה הרגילה סיים עם ממוצע נקודות של 2.09 על 107.2 אינינגים וקבע שיא חדש לסטרייקאאוטים למחליף (130). בפלייאוף הוביל את היאנקיז לוורלד סיריס ראשון מאז 1978 נגד האטלנטה ברייבס. ב-14.1 אינינגים הרשה רק נקודה מורווחת אחת. הוא סיים שלישי בהצבעות לסיי יאנג ונקרא מגיש מחליף שהיה אמור להיות בקבוצת האולסטאר ובעל סיכוי לזכות ב-MVP. המנג'ר של המינסוטה טווינס אמר:"הוא צריך להגיש בליגה גבוהה יותר, אם יש כזו. השעו אותו מכדור-בסיס. הוא צריך להיות אי-חוקי." לאחר ששיחק נגד ריברה.
ריברה הרשים את הנהלת היאנקיז כל כך שהחליטו לא להאריך של חוזהו ווטלנד שהפך לשחקן חופשי, ושמו את ריברה בתפקיד הסוגר, כך שיגיש בדרך כלל באינינג התשיעי. באפריל 1997 הוציא ה-MLB את המספר 42 משימוש, אך ריברה היה אחד משנים עשר השחקנים שהורשו להמשיך וללבוש אותו, מכיוון שלבשוהו לפני ההוצאה משימוש. כיום ריברה הוא היחיד ללבוש את המספר בכל הליגה. אך העברת ריברה ממכין לסוגר לא הייתה נקייה. הוא פיספס שלוש מתוך שש ההזדמנויות הראשונות שלו לשמירה, זאת עקב הרשאת נקודות לעבור באינינג התשיעי ולבסוף להפסיד במשחק, וסימן שלא נוח לו בתפקיד. לבסוף, הוא התרגל לתפקידו החדש, קיבל 43 שמירות ב-52 הזדמנויות, ונבחר למשחק האולסטאר בפעם הראשונה בקריירה שלו בעודו מציג ממוצע נקודות של 1.88. באותה השנה הוסיף cut-fastball לזריקותיו לאחר שבטעות גילה כיצד לשבור את כיוון הזריקה ללא להוריד ממהירותה (בניגוד ל-slider, ה-cut-fastball נזרק במהירויות של עד 97 מייל לשעה). עונתו הראשונה כסוגר נגמרה בפספוס גורלי של שמירה במשחק הרביעי של חצי גמר האמריקן ליג - עם רק 4 אאוטים שנשארו ליאנקיז כדי לנצח את הסדרה ולעלות לגמר הליגה, וויתר ריברה הום-ראן לסנדי אלומר ג'וניור של הקליבלנד אינדיאנס, אשר שמה את המשחק בתיקו והיאנקיז הפסידו בו, וכן במשחק הבא, מודחים מהפלייאוף.
קריירה מקצועית > מייג'ור ליג כדור-בסיס - 1995-היום > 1998-2001

מאמני היאנקיז ידעו כי הסיום המאכזב לעונה הקודמת ישפיע על ריברה, וכן הפך ריברה לאחד מהסוגרים הטובים ביותר בכדור-בסיס בעונות הבאות. לא רק זאת, ריברה אפילו נהפך לראש ספסל ההגשה של היאנקיז, שכלל מספר כוכבים באותה התקופה. ב-1998 שמר ריברה 36 משחקים ב-41 אפשרויות, וכן ממוצע נקודות של 1.91. הצלחתו נבעה בעיקר מתחילת שימושו הרב יותר ב-cut-fastball, שמהר מאוד הפכה לזריקת החתימה שלו וידועה בעיקר בזכות שבירת המחבטים הרבים עקב השבירה החדה. בפלייאוף הוא שמר 6 משחקים והגיש 13.1 אינינגים חסרי נקודות, וכך עזר ליאנקיז בסוויפ בוורלד סיריס נגד הסן דייגו פדרס, וכך עוזר ליאנקיז לנצח סך הכל שיא של 125 משחקים בכל שנת 1998 (114 בעונה הסדירה, 11 בפלייאוף). בסיום העונה, ריברה הרשה רק 2 נקודות מורווחות ב-35 אינינגים בקריירת הפלייאוף-ממוצע של 0.51-נותן לו את שיא המייג'ור ליג עם ממוצע הקריירה הנמוך ביותר בפלייאוף.
ב-1999, ריברה נבחר לקבוצת האולסטאר עם 23 שמירות וממוצע נקודות של 2.29 בחצי הראשון. באותו הקיץ, צוות ההפקה ביאנקי סטדיום החלו לנגן את השיר "Enter Sandman" של מטאליקה תמיד כאשר בה ריברה מהספסל להגיש. הצוות החליט לעשות זאת לאחר שצפו בסוגר של הפדרס נכנס עם השיר "Hells Bells" של AC/DC ואיך המעריצים הגיבו לכך. אף על פי שריברה לא השתנה לאחר תחילת ניגון המוזיקה הזו, הוא פיספס 3 שמירות עם ממוצע של 7.84 נקודות למשחק ביולי, אך לאחר מכן וויתר רק על נקודה אחת ב-30 הופעות אחרונות לעונה. הוא סיים עם 45 שמירות ב-49 אפשרויות, עם ממוצע נקודות של 1.83, מוביל את המייג'ור ליג בשמירות לראשונה. הוא קיבל את פרס "המגיש המחליף של העונה". בוורלד סיריס נגד האטלנטה ברייבס הוא רשם 2 שמירות וניצחון אחד, הופך ל-MVP של הוורלד סיריס. את 1999 סיים ריברה על ידי הגשת 43 אינינגים רצופים חסרי נקודות, מסוף העונה להופעותיו בפלייאוף. כמו כן, סיים שלישי בהצבעות לסיי יאנג. בסוף העונה, הביע את רצונו להפוך לכוהן נוצרי לאחר שישחק עוד 4 עונות, אך ירד מתוכניות אלו בשנה הבאה.
באוף-סיסון (פרק הזמן בו לא מתקיים משחק פעיל) הפסיד ריברה את תיווכו, כאשר דרש 9.25 מיליון דולר, אך המועדון היה מוכן רק ל-7.25 מיליון. בעונת 2000, נבחר ריברה לקבוצת האולסטאר בפעם השלישית, וסיים את העונה רק עם 36 שמירות ו-41 הזדמנויות, ועם הממוצע הגבוה ביותר בשנים האחרונות - 2.85. בפלייאוף שמר 6 משחקים והרשה 3 נקודות מורווחות ב-15.2 אינינגים, שובר שיא חדש לאינינגים חסרי נקודות בפלייאוף עם 34.1. בוורלד סיריס נגד הניו יורק מטס עזר לקבוצתו לנצח וורלד סיריס שלישי ברציפות, רביעי בקריירה שלו. באותה הנקודה בנה ריברה את עצמו כאחד משחקני הפלייאוף הטובים בהיסטוריה, והעיתונאי ג'ק קורי אמר כי "הוא (ריברה) הסיבה שהיאנקיז ניצחו 3 וורלד סיריס ברצף".
עם חוזהו של ריברה שעמד להיגמר לאחר עונת 2001 חתמו היאנקיז עם ריברה על חוזה של 4 שנים בשווי 39.99 מיליון דולר, החוזה לזמן ארוך הראשון של ריברה. בעונה נבחר למשחק האולסטאר בפעם השלישית ברציפות. את העונה סיים עם ממוצע של 2.34 נקודות למשחק, שיא קריירה כסוגר עם 80.2 אינינגים, והוביל את הליגה עם 50 שמירות ב-57 הזדמנויות. כך הרוויח את פרס המגיש המחליף של העונה בפעם השנייה בקריירה. אף על פי שתואר כאחד משחקני הפלייאוף הטובים ביותר, הפסיד את הוורלד סיריס במשחק השביעי, עקב טעות זריקה אותה ביצע, שלבסוף נתנה לרץ את הנקודה המנצחת ולאריזונה דיאמונדבקס את הניצחון, שובר את שיאו של 23 שמירות וניצחונות בפלייאוף של ריברה.
קריירה מקצועית > מייג'ור ליג כדור-בסיס - 1995-היום > 2002-2005

פציעות במפשעה גרמו לכך שריברה לא שיחק הרבה זמן ב-2002. בחצי הראשון של העונה, היו לזכות ריברה 21 שמירות וממוצע נקודות של 1.47, כדי להיבחר למשחק האולסטאר בפעם החמישית בקריירה. באחת מהופעותיו, וויתר שש נקודות מורווחות, והיה צריך לעבור לדף הפצועים (disabled list). את העונה סיים עם 28 שמירות ב-32 הזדמנויות ורק 46 אינינגים של משחק.
ריברה החמיץ את משחקי החודש הראשון של 2003 בגלל עוד בעיה במפשעה. אף על פי שהעיתונות הטילה ספק ביכולתו לאחר הפציעות, ריברה חזר לתפקיד הסוגר ב-1 במאי. הוא רשם 40 שמירות ב-46 אפשרויות ב-64 משחקים עם ממוצע נקודות של 1.66 בעונת 2003. בגמר האמריקן ליג נגד היריבה הנצחית בוסטון רד סוקס עשה ריברה את אחת מהופעותיו הזכורות ביותר. הוא נכנס במשחק המכריע באינינג התשיעי בתיקו 5-5, והגיש 3 אינינגים חסרי נקודות. למרות הווק אוף הום ראן של היאנקיז, ריברה קיבל את תואר ה-MVP של אליפות האמריקן ליג לאחר 2 שמירות וניצחון. כאשר אארון בון (אשר חבט את ההום ראן) הקיף את הבסיסים, ריברה רץ מסביב לאזור ההגשה (Pitcher's Mound) בעודו מתמוטט ומודה לאלוהים. היאנקיז הפסידו את הוורלד סיריס לפלורידה מארלינס; לריברה היו 5 שמירות ורק נקודה מורווחת אחת ב-15 אינינגים באותו פלייאוף.
ב-2004 חתם ריברה הרחבה לחוזהו לשנתיים תמורת 21 מיליון דולר עם אופציה לשנה שלישית ב-2007. בעונה הוא עבר את קו 300 השמירות בקריירה ונבחר לקבוצת האולסטאר השישית שלו, ועד אז היו לו 32 שמירות. את העונה סיים עם שיא של 53 שמירות ב-57 הזדמנויות, עם ממוצע נקודות של 1.94. בפעם השלישית בקריירה, הוביל את המייג'ור ליג בשמירות וזכה בפרס המגיש המחליף של השנה, בעודו מגיע שלישי בהצבעה לסיי יאנג. לאחר שיאנקיז ניצחו את המינסוטה טווינס בחצי גמר האמריקן ליג, נסע ריברה לפנמה להתאבל על בני משפחתו שמתו בתאונת שחייה. הוא חזר לניו יורק למשחק הראשון בסדרה נגד הבוסטון רד סוקס ביום ההלוויה של בני משפחתו. ריברה שמר את המשחק הראשון וגם את השני, והיאנקיז הובילו 0–3. אך ריברה החמיץ את השמירה במשחקים 4 ו-5, כאשר הרד סוקס מנצחים באקסטרה אינינגים. אף על פי שהרשה רק נקודה מורווחת אחת, החמיץ 3 מתוך 5 אפשרויות שמירה והרד סוקס עלו לוורלד סיריס ונצחו לראשונה לאחר 86 שנים, שוברים את קללת הבמבינו שהוטלה עליהם כביכול על ידי היאנקיז.
באוף סיסון של 2004 לא התאמן ריברה, והחמיץ זמן באימוני האביב ובגלל זה החמיץ את שתי ההזדמנויות הראשונות לשמירה נגד הרד סוקס, הופך זאת ל-4 הזדמנויות מפוספסות ברצף מהרד סוקס. לכן, קיבל צעקות בוז ביאנקי סטדיום אך כאשר שיחק בפנווי פארק קיבל מחיאות כפיים, ובחוש הומור הוריד את כובעו להצדעה.
ריברה הפך את עונת 2005 לעונתו הטובה ביותר ברגע מסוים. היו לו 31 שמירות ברצף, וסיים עם 43 שמירות ב-47 הזדמנויות, עם ממוצע נקודות של 1.38 ובחירה שביעית למשחק האולסטאר. כמו כן זכה בפעם הרביעית במגיש המחליף של השנה, שני בסיי יאנג ותשיעי ב-MVP של ה-MLB. ריברה אף נבחר כמגיש המחליף של קבוצת ה"לטינו אולטיים" אשר הייתה רשימה בה קובצו השחקנים הלטיניים הטובים ביותר בכדור-בסיס.